**Amurgul zorilor**

*Casian Maftei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-am căutat peste tot...

printre ape,

printre palmieri și ghețari,...

prin scorburi săpate

cu dalta timpului,

în sânul moașterei bătrâne,

Și în oglinda Frumoasei Albă,

și, obosind,

am adăstat... o clipă întinsă,

sub resemnare.

Răsfoind o carte,

în intimitatea regatului meu,

De ce

a trebuit să mă privești pe sub gene,

Ca pe un cerb,

prințesă

transformată-n căprioară?...

Oare

nu ai știut,încă dinainte

să te adăpi la izvorul meu,

Că voi vedea alb,

sub marea cu care erai înveșmântată?

Ți-am pus brățară de lână

toarsă de fecioare oarbe...

Oare nu știai

că te-ai logodit, atunci,

Pentru întâia oară,

după ce-ai băut

din lumină?

Acum...

ești regină.

Mărul tău

e copt, și frunzele

s-au făcut de aur...

Unde vrei să mai fugi,

acum,

După ce ai găsit adolescența

așa cum era\_

Nerănită?...